ელისონ ბრი

ალისონ ბრი შერმერჰორნი (; დ. ) — ამერიკელი მსახიობი, მწერალი და პროდიუსერი. მან მოიპოვა აღიარება ტრუდი კემპბელის განმეორებითი როლისთვის დრამატულ სერიალში "შეშლილი კაცები" (2007-2015). ენი ედისონი განასახიერა კომედიურ სერიალში ერთობა (2009-2015), დიან ნგუენი ითამაშა ანიმაციურ კომედიურ სერიალში ცხენკაცა ბოჯეკი (2014-2020) და რუთ უაილდერი კომედიურ – დრამატულ სერიალში ბრწყინვალება (2017-2019), ამ უკანასკნელმა მოიპოვა ნომინაციები ოქროს გლობუსის პრემიაზე საუკეთესო მსახიობი ქალისთვის - სატელევიზიო სერიალში მიუზიკლსა ან კომედიაში, და კინომსახიობთა გილდიის ჯილდო საუკეთესო ქალი მსახიობისთვის, კომედიურ სერიალში.

სატელევიზიო მოღვაწეობის გარდა, ბრი გადაღებულია ისეთ ფილმებში, როგორიცაა: კივილი 4 (2011); ხუთწლიანი ნიშნობა (2012); ლეგო ფილმი (2014); (2015); სხვა ადამიანებთან ძილი (2015); როგორ ვიყოთ მარტოხელა (2016); პატარა საათები (2017); კატასტროფული არტისტი (2017); ვაშინგტონ პოსტი: საიდუმლო მასალები (2017); იმედისმომცემი ახალგაზრდა ქალი (2020); მოჯირით (2020), რომლის თანაავტორი და კო-პროდიუსერია და ქირა (2020).

ადრეული ცხოვრება და განათლება
ელისონ ბრი სკერმერჰორნი დაიბადა 1982 წლის 29 დეკემბერს, ჰოლივუდში, კალიფორნიაში. მისი მამა, ჩარლზ ტერი შერმერჰორი, არის მუსიკოსი და რეპორტიორი. დედა ჯოან ბრენერი მუშაობს ბავშვთა მოვლის არაკომერციულ სააგენტო - ში ("ბავშვებისთვის"). მას ჰყავს უფროსი და, სახელად ლორენი. ბრის დედა ებრაელია. მისი მამა, რომელსაც ჰოლანდიური, ინგლისური და შოტლანდიური წარმოშობა აქვს, კათოლიკედ იყო გაზრდილი. განქორწინებული მშობლების მიერ აღზრდის დროს, იგი ზოგჯერ დადიოდა ქრისტიანულ - ინდუისტურ ჰიბრიდულ ეკლესიაში, რომელსაც მამამისთან თვითრეალიზაციის სტიპენდიას უწოდებდა.

ბრიმ სამხრეთ კალიფორნიაში, ებრაელთა საზოგადოების ცენტრში დაიწყო მსახიობობა. მან თეატრში დაამთავრა კალიფორნიის სამხატვრო ინსტიტუტი ბაკალავრის დიპლომით , 2005 წელს. მან ასევე ისწავლა გლაზგოში, შოტლანდიის სამეფო მუსიკისა და დრამის აკადემიაში . მოგვიანებით იგი ჯამბაზად მუშაობდა დაბადების დღის წვეულებებზე და კალიფორნიის თეატრში გამოდიოდა.

კარიერა
ბრის დებიუტი ტელევიზიაში 2006 წელს შედგა, როდესაც ნინა, დამწყები პარიკმახერი, დისნეის არხის სიტკომში, ჰანა მონტანაში ითამაშა. მან მიიღო შემდგომი აღიარება, როგორც ტრუდი კემპბელი, -ს დრამატულ სერიალში (2007–2015). მოგვიანებით, მან მონაწილეობა მიიღო ვებ სერიალში " ჩემი ალიბი", რომელიც ეთერში გადიოდა 2008 წლიდან 2009 წლამდე. 2009 წლიდან 2015 წლამდე იგი ენი ედისონის როლს თამაშობდა -ს სიტკომში, ერთობა. მან აღნიშნული როლით მიიღო დადებითი შეფასებები და ნომინირდა ' -ზე, საუკეთესო მსახიობი ქალისთვის, კომედიურ სერიალში.

2010 წლის აპრილში ბრი იყო -ს ეპიზოდის წამყვანი, და გამოჩნდა -ის სეგმენტში.

ბრიმ ითამაშა რამდენიმე მთავარი როლი ფილმებში, მათ შორის, როგორც რებეკა უოლტერსი, სიდნეი პრესკოტის თანაშემწე, საშინელებათა ფილმში კივილი 4 (2011), და სუზი ბარნსი რომანტიკულ კომედიურ ფილმში თითქმის დაქორწინებულები (2012). მან გაახმოვანა ანიმაციურ კომედიურ ფილმში ფილმი (2014), ხოლო ერთ-ერთი პერსონაჟი გაახმოვანა ანიმაციური სერიალის ამერიკელი მამიკოს ეპიზოდში, რომელიც ეთერში გავიდა სერიალის მერვე სეზონის განმავლობაში .

2014 წლის ივნისში ბრი შეუერთდა სერიალის ცხენკაცა ბოჯეკის ქასთს. რომლის დებიუტიც 22 აგვისტოს შედგა. პირველი ორი სეზონის განმავლობაში მან ითამაშა სხვადასხვა პერსონაჟები, მათ შორის მთავარი გმირი დაიან ნგუენი და განმეორებადი პერსონაჟი ვინსენტ ადულტმენი. ბრი ასევე გამოჩნდა შოუში ფონოგრამების ბრძოლა და მოუგო უილ არნეტს. მან იმღერა ჯესი ჯის, არიანა გრანდეს და ნიკი მინაჟის სიმღერები.

2015 წელს მან ჯეისონ სუდეიკისთან ერთად ითამაშა ლესლი ჰედლენდის რომანტიკულ კომედიურ ფილმში სიყვარული ვალდებულებების გარეშე და კომედიურ ფილმში , სადაც ითამაშა უილ ფერელის პერსონაჟის საცოლე. 2016 წელს ბრიმ ითამაშა ლუსის როლი, რომანტიკულ კომედიურ ფილმში როგორ გავხდეთ მარტოხელა. 2017 წელს მან ითამაშა რამდენიმე ფილმში, მათ შორის არის: ისტორიულ კომედიაში პატარა საათები, ბიოგრაფიული კომედია-დრამა კატასტროფული არტისტი და ისტორიული დრამა ვაშინგტონ პოსტი: საიდუმლო მასალები .

პირადი ცხოვრება
ბრიმ დეივ ფრანკოსთან შეხვედრა დაიწყო 2012 წელს, მას შემდეგ, რაც მას შეხვდა 2011 წელს, მარდი გრას წვეულებაზე, ახალ ორლეანში. 2015 წლის 25 აგვისტოს გავრცელდა ინფორმაცია, რომ ისინი დაინიშნენ. ისინი დაქორწინდნენ 2017 წლის 13 მარტს. 2017 წელს ლარი კინგთან ინტერვიუში მან აღნიშნა, რომ შვილების ყოლა არ სურს.